Die man het saam met ŉ passasier in ŉ Nissan LDV-bakkie gery. Die passasier het aan die polisie gesê die twee rylopers het naby die brug gestaan en ŉ rygeleentheid Johannesburg toe gesoek. Die twee wou die motoris kaap en het hom geskiet toe hy probeer wegjaag het.
“Die man is in die kop geskiet. Sy motor het die versperring langs die hoofweg getref.” Die rylopers het van die toneel gevlug en word steeds gesoek.